તે જ રીતે કેરળમાં મોદીજનો ખાતું ખોલવા બદલ ગર્વ અનુભવે છે. વર્ષ 2014ની લોકસભાની ચૂંટણીમાં ભાજપને મતહિસ્સો વધ્યો હતો અને તે દ્રષ્ટિએ ભાજપ ચાર વિધાનસભાની બેઠકો પર સૌથી વધુ મત મેળવીને નંબર વન હતો. પણ ખરેખર વિધાનસભાની ચૂંટણી યોજાઈ ત્યારે ફક્ત એક જ બેઠક પર વિજય મળ્યો છે. વળી, ભાજપના પ્રવક્તા કેરળમાં 15 મતહિસ્સો મેળવવા પર ગર્વ અનુભવે છે, પણ હકીકતમાં તેઓ ભાજપના સહયોગીઓને પ્રાપ્ત થયેલા મતો પણ પોતાના જ ગણાવે છે. ખરેખર અહીં ભાજપનો મતહિસ્સો આંશિક વધીને 11 ટકા થયો છે. તામિલનાડુમાં સ્થિતિ શું છે? અહીં પણ પ્રજાએ મોદીસરકારની બે વર્ષની કામગીરી પર નિરાશા જ વ્યક્ત કરી છે. વર્ષ 2014માં મોદીના 'અચ્છે દિન'ના સૂત્રથી અંજાઈ ગયેલા તામિલનાડુના 6 ટકા મતદારોએ ભાજપને મત આપ્યો હતો, પણ વર્ષ 2016ની ચૂંટણીમાં તામિલનાડુમાં આવા મોદીજનોનો ઘટીને 3 ટકા રહ્યાં છે. છેલ્લે પોંડિચેર નામના એક નાનાં રાજ્યની વાત કરીએ. અહીં કોંગ્રેસનો વિજય થયો છે. (નાનાં રાજ્યમાં પણ કોઈ પણ પક્ષના વિજયની નોંધ તો લેવી જ જોઈએને!)